সাইমন সাদিক

**সাইমন সাদিক** (জন্ম: ৩০ আগস্ট ১৯৮৫) একজন বাংলাদেশী চলচ্চিত্র অভিনেতা। ২০১২ সালে পরিচালক জাকির হোসেন রাজু পরিচালিত *[[জ্বি হুজুর]]* চলচ্চিত্রে অভিনয়ের মাধ্যমে বাংলাদেশী চলচ্চিত্রে তার আগমন ঘটে। এরপরের বছর জাকির হোসেন রাজু পরিচালিত *[[পোড়ামন]]* (২০১৩) চলচ্চিত্রে অভিনয় করে জনপ্রিয়তা লাভ করেন এবং বায়োস্কোপ বর্ষসেরা পুরস্কার লাভ করেন। ২০১৮ সালে তিনি মোস্তাফিজুর রহমান মানিক পরিচালিত *[[জান্নাত (২০১৮-এর চলচ্চিত্র)|জান্নাত]]* চলচ্চিত্রে অভিনয়ে করে শ্রেষ্ঠ অভিনেতা হিসাবে জাতীয় চলচ্চিত্র পুরস্কার লাভ করেন।

সাইমন অভিনীত চলচ্চিত্রের মধ্যে রয়েছে *[[জ্বি হুজুর]]* (২০১২), *[[পোড়ামন]]* (২০১৩), *[[এর বেশি ভালোবাসা যায় না]]* (২০১৩), *[[তুই শুধু আমার (২০১৪ এর চলচ্চিত্র)|তুই শুধু আমার]]* (২০১৪), *[[তোমার কাছে ঋণী]]* (২০১৪), *[[স্বপ্নছোঁয়া (চলচ্চিত্র)|স্বপ্ন ছোঁয়া]]* (২০১৪), *অ্যাকশন জেসমিন* (২০১৫), *ব্ল্যাক মানি* (২০১৫), *চুপি চুপি প্রেম* (২০১৫), *[[মাটির পরী]]* (২০১৬), *[[পুড়ে যায় মন]]* (২০১৬), *[[অজান্তে ভালোবাসা]]* (২০১৬), *[[চোখের দেখা]]* (২০১৬), *[[মায়াবিনী (২০১৭-এর চলচ্চিত্র)|মায়াবিনী]]* (২০১৭), *[[জল শ্যাওলা]]* (২০১৭), *[[তুই আমার (চলচ্চিত্র)|তুই আমার]]* (২০১৭), *[[খাস জমিন (চলচ্চিত্র)|খাস জমিন]]* (২০১৭), *[[১৬ আনা প্রেম]]* (২০১৭), *[[জান্নাত (২০১৮-এর চলচ্চিত্র)|জান্নাত]]* (২০১৮), *[[মাতাল (২০১৮-এর চলচ্চিত্র)|মাতাল]]* (২০১৮), *[[লাইভ (২০২২-এর চলচ্চিত্র)|লাইভ]]* (২০২২), *[[লাল শাড়ি (চলচ্চিত্র)|লাল শাড়ি]]* (২০২৩), *[[শেষ বাজি]]* (২০২৪)।

## প্রাথমিক জীবন
সায়মন ১৯৮৫ সালের ৩০ আগস্ট বাংলাদেশের কিশোরগঞ্জ জেলার কিশোরগঞ্জ সদর অবস্থিত কলাপাড়া গ্রামে জন্মগ্রহণ করেন। শৈশব কাটে কিশোরগঞ্জ সদরে। কিশোরগঞ্জ সরকারী বালক উচ্চ বিদ্যালয় থেকে মাধ্যমিক পাশ করেন। তিনি স্যাটেলাইট চ্যানেল এনটিভি আয়োজিত "সুপার হিরো সুপার হিরোইন" অনুষ্ঠানে অংশগ্রহণ করেন।
## বৈবাহিক জীবন
তিনি ৯ বছর প্রেমের পর ২০১৪ সালের ২৩ ডিসেম্বর বিয়ে করেন, তার স্ত্রীর নাম দীপা সাদিক। তাদের দু’সন্তান রয়েছে। 
## চলচ্চিত্র জীবন
সাইমন ২০১২ সালে পরিচালক জাকির হোসেন রাজুর *[[জ্বি হুজুর|জ্বী হুজুর]]* চলচ্চিত্রে অভিনয়ের মাধ্যমে তার চলচ্চিত্র জীবন শুরু করেন। পরবর্তীতে তিনি ২০১৩ সালে পোড়ামন ছবিতে অভিনয় করে দর্শকের কাছে পরিচিতি পান। এর পরের বছর তিনি *[[এর বেশি ভালোবাসা যায় না|এর বেশি ভালবাসা যায় না]]* চলচ্চিত্রে অভিনয় করেন। ২০১৪ সালে মুক্তি পায় রাজু চৌধুরী পরিচালিত *[[তুই শুধু আমার (২০১৪ এর চলচ্চিত্র)|তুই শুধু আমার]]*, এবং শফিক হাসানের *[[স্বপ্ন ছোঁয়া (চলচ্চিত্র)|স্বপ্নছোঁয়া]]*। পরের বছর অভিনয় করেন মোস্তাফিজুর রহমান মানিকের "ইটিশ পিটিশ প্রেম" চলচ্চিত্রে, কিন্তু সেন্সরবোর্ডের আপত্তি থাকায় নামটি পরিবর্তন করে *চুপি চুপি প্রেম* নামে মুক্তি দেওয়া হয়। ২০১৬ সালে মুক্তি পায় *মাটির পরী*, *পুড়ে যায় মন* এবং *[[অজান্তে ভালোবাসা]]*। অপূর্ব-রানা পরিচালিত *[[পুড়ে যায় মন]]* সায়মন-পরীমনি জুটির প্রথম মুক্তিপ্রাপ্ত চলচ্চিত্র। তারা প্রথম একসঙ্গে অভিনয় করেন রানা প্লাজার দুর্ঘটনা নিয়ে নির্মিত *[[রানা প্লাজা]]* চলচ্চিত্রে, কিন্তু অনেক দৃশ্য বাদ দিয়ে সেন্সরবোর্ডের অনুমতি পেলেও হাইকোর্টের নিষেদাজ্ঞার কারণে ছায়াছবিটি এখনো মুক্তি পায় নি। এছাড়া অভিনয় করছেন ও মুক্তির অপেক্ষায় আছে এ জে রানার *তোমার জন্য পরাণ কান্দে*, মিজানুর রহমান শামীমের *ধ্বংস মানব*, এফ আই মানিকের *সারপ্রাইজ*, শাহীন সুমনের *প্রবাসী ডন* ও *মিয়া বিবি রাজি*, পি এ কাজলের *মায়াময়* ও *[[চোখের দেখা]]*, মোস্তাফিজুর রহমান মানিকের *প্রেম বলে কিছু নেই*, এবং  দেবাশীষ বিশ্বাসের *মন জ্বলে*, চলচ্চিত্রে। এছাড়া আকাশ আচার্য পরিচালিত ভৌতিক চলচ্চিত্র *[[মায়াবিনী (২০১৭-এর চলচ্চিত্র)|মায়াবিনী]]*-এ অভিনয় করছেন। ২০১৮ সালের ঈদুল আযহায় *[[জান্নাত (২০১৮-এর চলচ্চিত্র)|জান্নাত]]* চলচ্চিত্রে তাকে মাহিয়া মাহীর বিপরীতে দেখা যায়।   "***[[জান্নাত (২০১৮-এর চলচ্চিত্র)|জান্নাত]]***" চলচ্চিত্রে  অনবদ্য অভিনয়ের জন্য ২০১৮  সালে শ্রেষ্ঠ অভিনেতা ক্যাটাগরিতে জাতীয় চলচ্চিত্র পুরস্কার লাভ করেন।

## সমালোচনা
২০২৪ সালে সংঘটিত কোটা সংস্কার আন্দোলনে ছাত্র-জনতার উপর স্বৈরাচার আওয়ামী লীগ সরকারের দমন-পীড়ন চলাকালে সরকারের পক্ষে অবস্থান নিয়েছিলেন সাইমন সাদিক। আন্দোলন চলাকালীন সময়ে সাইমন সাদিক সহ স্বৈরাচার আওয়ামী পন্থী শিল্পীদের একাংশ চিত্রনায়ক ফেরদৌসের নেতৃত্বে হোয়াটসঅ্যাপে 'আলো আসবেই' নামের একটি গ্রুপে আন্দোলনের বিরুদ্ধে সক্রিয় ছিলেন। অসহযোগ আন্দোলন পরবর্তী সময়ে ৩ সেপ্টেম্বর ২০২৪ তারিখে সামাজিক যোগাযোগ মাধ্যমে ঐ হোয়াটসঅ্যাপ গ্রুপ সংশ্লিষ্ট কিছু স্ক্রিনশট ছড়িয়ে পড়ে।

## চলচ্চিত্রের তালিকা

### শর্ট ফিল্ম

### গীতিকার

### মুক্তি পায়নি যেসব চলচ্চিত্র

## টেলিভিশন

### টেলিভিশন উপস্থিতি

## পুরস্কার ও মনোনয়ন

## আরও দেখুন
* বাংলাদেশী অভিনেতাদের তালিকা

## তথ্যসূত্র

## বহিঃসংযোগ
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী অভিনেতা
বিষয়শ্রেণী:কিশোরগঞ্জ জেলার অভিনয়শিল্পী
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:কিশোরগঞ্জ জেলার ব্যক্তি